Ля уваходнай брамы сустрэлі Сяргея Кузменку, дырэктара “Дукорскага маёнтка”. У свой час ён працаваў інжынерам меліярацыі і абслугоўваў мясцовую, тады яшчэ калгасную, гаспадарку. Пару гадоў таму знаёмыя прапанавалі заняцца адраджэннем гістарычнага аб’екта. Пра тое, што ўцягнуўся ў гэтую справу сёння спадар Сяргей не шкадуе. Адно сціпла прызнаецца, што пакуль рэалізавана толькі блізу паловы з задуманага.